Emma Jung

Emma Jung (jaiotzez Emma Rauschenbach, Schaffhausen, 1882ko martxoaren 30a–Zurich,1955eko azaroaren 27a) psikologia analitikoaren espezialista eta idazlea izan zen. Carl Gustav Jungekin ezkondu zen eta bere diruari esker gizonak oreka ekonomikoa lortu zuen.

 Biografia 
Emma Jung industrialari aberatsen familia suitzar-alemaniar zahar batetik zetorren; bere aita IWC erlojugile ezagunaren jabea izan zen. Carl Gustav Jung ezagutu zuen hamasei urte zituenean (iturri batzuek hamabost urte aipatzen dituzte) eta hogeita bat urte zituenean. 1903ko otsailaren 14an ezkondu ziren (San Valentin egunean), elkar ezagutu eta zazpi urtera. Bost seme-alaba izan zituzten. Emmaren familiaren oparotasunak aukera eman zion C. G. Jungi finantza-askatasun gehigarri bat edukitzeko, zalantzarik gabe bere lan eta interesen alde egin zuena.Azancot, Nuria. "La vida secreta de la señora Jung". El Cultural, El Mundo.

Emmak interes handia hartu zuen senarraren lanean, eta psikologo bikaina izatera iritsi zen bere arloan. Interes berezi bat garatu zuen Graalaren kondairan eta mitoa aztertu zuen. Psikologoa zen ezkondu aurretik, nahiz eta Jungekiko independentzia oso eztabaidatua izan arlo horretan. Sigmund Freudekin ere korrespondentzia erregularra izan zuen. Gándara, D.: "Carl Jung, la mujer detrás del infiel". La Razón.


Bere bosgarren eta azken semearen jaiotzaren inguruan, 1914an, Jungek harreman bat hasi zuen paziente gazte batekin, Toni Wolffekin, hamarkadaz hamarkada iraun zuena. Deirdre Bairrek, Carlen biografoak, Emma deskribatzen du esanez Toni bere beste emaztea zela, Jungek behin eta berriz esaten ziolako bere bizitzaren parte zela; Wolff saiatu zen Jung konbentzitzen Emmarengandik dibortziatzeko, baina honek ez zuen onartu. Lehenago, Jungek beste harreman bat izan zuen Sabina Spielreinekin.

 Obra baztuk 
 Die Graalslegende in psychologischer Sicht (= Studien aus dem C. G. Jung-Institut Zürich. Band 12). Rascher, Zürich/Stuttgart 1960 (ondoren Marie-Louise von Franzek osatu zuen); berrargitalpena, Olten, 1980.
 Animus und Anima. Rascher, Zürich/Stuttgart 1967.

 Erreferentziak 

 Ikus, gainera 
 Sabina Spielrein
 Toni Wolff
 Beatrice M. Hinkle
 Jungfrauen

 Kanpo estekak 

Kategoria:Alemanezko idazleak
Kategoria:XX. mendeko emakume idazleak
Kategoria:Emakume psikologoak
Kategoria:Psikoanalistak
Kategoria:Mitografoak
Kategoria:Suitzako psikologoak
Kategoria:Suitzako saiakeragileak
Kategoria:Carl Gustav Jung